Aitäh teile.
[naer]
Ma poleks kunagi uskunud, et leian end andmast nõu
kõrgkooli lõpetavatele inimestele.
Ma ei lõpetanud ühtki sellist asutust.
Ma isegi ei alustanud õpinguid.
Ma põgenesin koolist niipea kui suutsin,
sest idee enne kirjanikuks saamist veel 4 aastat sunniviisiliselt õppida
tundus mulle rõhuv.
Ma astusin maailma, ma kirjutasin
ja mida rohkem ma kirjutasin, seda osavamaks kirjanikuks ma sain.
Ma kirjutasin veidi veel
ja kedagi ei paistnud kõigutavat see,
et ma mõtlesin selle kõik möödaminnes välja.
Nad lihtsalt lugesid seda, mida ma kirjutasin ja kas maksid mulle
või mitte.
[naer]
Tihti palusid nad mind
neile midagi muud kirjutada, mis omakorda äratas minus
kõrghariduse suhtes tervisliku austuse ja kiindumuse,
millest mu kõrgharidusega sõbrad ja pereliikmed
juba ammu paranesid.
Mu teekond on olnud imeline.
Ma pole kindel, et saan seda karjääriks kutsuda,
sest see eeldab, et mul oli mingisugune plaan,
aga seda mul ei olnud.
Kõige lähedasem asi sellele oli nimekiri asjadest, mida ma teha tahan,
mille ma 15-aastaselt kirjutasin.
Ma tahtsin kirjutada täiskasvanutele mõeldud romaani,
lasteraamatu,
koomiksi, filmi,
ma tahtsin lindistada audioraamatu,
kirjutada ühe Doctor Who osa stsenaariumi ja nii edasi.
Mul ei olnud karjääri,
ma lihtsalt tegin asju nimekirja järgi.
Sestap mõtlesin, et räägin teile kõigest, mida ma soovisin, et ma oleks alustades teadnud
ja mõnedest asjadest, mis ma tagasivaates
ikkagi juba teadsin.
Ja ma annan teile parima nõuande, mis ma eales saanud olen
ja mille järgimisega ma hakkama ei saanud.
Esiteks,
kui sa alustad karjääri kaunites kunstides,
siis pole sul õrna aimugi, mida sa teed.
See on suurepärane.
Inimesed, kes teavad, mida nad teevad, teavad reegleid
ja nad teavad, mis on võimalik ja mis mitte.
Sina seda ei tea ja ei peagi.
Reeglid selle kohta, mis kunstides on võimalik ja võimatu,
on kirjutatud inimeste poolt, kes ei ole võimalikkuse piire ületades
neid proovile pannud.
Ja sina saad seda teha.
Kui sa ei tea, et see on võimatu,
siis on seda lihtsam teha.
Keegi pole varem seda teinud
ja seega ei ole nad loonud reegleid
takistamaks kedagi seda uuesti tegemast.
[aplaus]
Teiseks, kui sa tead, mida sa teha tahad,
milleks sa loodud oled,
siis lihtsalt mine ja tee seda.
Ja see on palju raskem kui see näib
ja vahel tundub see lõpus palju lihtsam, kui sa ette kujutada võisid.
Sest tavaliselt tuleb enne ihaldatud sihtkohta jõudmist
teatud asju teha.
Ma tahtsin kirjutada koomikseid, romaane, lühijutte ja filme,
seega hakkasin ma ajakirjanikuks,
sest ajakirjanikel on lubatud küsimusi esitada
ja lihtsalt minna välja ning uurida, kuidas maailm töötab.
Ja pealegi, selleks, et neid asju teha, pidin ma kirjutama
ja ma pidin seda hästi tegema.
Mulle maksti kirjutama õppimise eest palka,
ökonoomselt, täpselt, vahel ebasoodsates tingimustes
ja tähtajaliselt.